เป็นร้านที่มองมาก่อนจะเปิด และพอเปิดก็รอให้คนหายเห่อก่อนเลยได้มากิน 55+ โดยพามาทั้งครอบครัวเพื่อจะได้ลองหลายๆ เมนู และดูเหมือนฟ้าจะเป็นใจให้ที่นั่งว่างพอดี

เปิดเมนู แอบมึน!! คือมีความตะกละ+หิว+น่ากิน ในทุกเมนู เปิดตั้งแต่ต้นจนจบ คือเลือกไม่ถูก พ่อเลยตัดปัญหาให้ทันที (เพื่อให้ได้อรรถรส โปรดนึกเสียงคนพากษ์ iron chef)

ของว่างมาก่อน หมึกสร่างเมา(180฿) หมึกคลุกแป้งและสมุนไพรทอดกรุบกรอบ จิ้มกับซอสรลกะเพรารสจัดจ้าน แบบโดนเข้าไปคำเดียวสร่างเมา หายแฮงค์แน่นอน

ตามมาด้วย สลัดทูน่าคาเวียร์(220฿) แม้จะไม่ใช่คารเวียร์แท้ 100% แต่ความลงตัวของ ผักสดกรอบๆ ไข่ออนเซน และสลัดทูน่าที่ซ่อนตัวอยู่ข้างล่างคาเวียร์สีดำ ทำให้สลัดจานนี้อร่อยไลท์ลงตัว โดยไม่ต้องพึ่งเดรสซิ่งแต่อย่างใด

จานเดี่ยวของคุณพ่อ ข้าวหน้าหมูกรอบไข่ออนเซ็น(220฿) ข้าวสวยโปะหน้าด้วยหมูกรอบรสเค็ม(ไปหน่อย) และไข่ออนเซ็น จานนี้ดูธรรมดาไปนิด แต่ความกรอบฟินของหมูกรอบนั้นยกให้ผ่าน!!

เดวิลเบอร์เกอร์(360฿) เบอร์เกอร์เนื้อบดชิ้นไม่ใหญ่ มาในโทนดำแดง ด้วยแป้งเบอร์เกอร์สีดำชาโคล และแป้งสีแดงสดกับผักสลัดกรอบๆ เสิร์ฟเคียงออเนียนริงสีดำ รสชาติกลางๆ ยังไม่ค่อยว๊าว แต่คนชอบเบอร์เกอร์เนื้อน่าจะโปรดปราน

จานเด็ดเจ็ดย่านน้ำ!!! กับข้าวหน้าไก่ต๊อกไฟท่วม!!!(290฿) จานนี้คือดีว์งาม เสิร์ฟแบบอลังการ ใครติดขนตาปลอมมาโปรดระวัง!! ไฟอาจจะเผาได้ รสชาติซอสสไปซี่เข้มข้น ไก่เนื้อนุ่ม ข้าวที่คาดว่าน่าจะเป็นรีซอตโต้ถูกปรุงมาอย่างสุกพอดี เคี้ยวหนึบๆ ใครมาไม่สั่งจานนี้นับว่าพลาด!!!

สรุปภาพรวม อาหารอร่อยระดับ 4 ดาว (บางเมนูรสชาติกลางๆ) แต่ความครีเอทเอาไป 5 ดาว ประหนึ่งไปนั่งกับคุณชาคริต และประธานสันติ

ใครที่เคยแต่ดูแล้วหิวอยู่หน้าจอแนะนำให้มาครัช!!!